**BUS SHOW zdravá doprava 2020**

**Elektrobusy sú perspektíva verejnej hromadnej dopravy**

Elektrický pohon vozidiel hromadnej dopravy je novým trendom u všetkých výrobcov autobusov. Historicky dobre fungujú vozidla závislé na trakčnom vedení, trolejbusy, električky a vlaky. V súčasnosti hľadáme odpoveď na otázku, ako a čím postupne nahradíme spaľovacie motory. Ako najreálnejší variant sa zatiaľ javia elektromobily a elektrobusy.

Slovenský veľtrh BUS SHOW zdravá doprava 2020 v Nitre sa bezemisnými elektrickými autobusmi vážne zaoberá, elektromobilita je jedným z nosných programov s významnou podporou odbornej konferencie E BUS3000.

Veľtržný projekt zdravej dopravy aktuálne sprevádzaný konferenciou E BUS3000 je výzvou pre výrobcov elektrobusov, nabíjacej infraštruktúry, prevádzkovateľov a organizátorov verejnej dopravy. Ak chceme udržať krok v rozvoji elektromobility so západnými krajinami, je nutné zvýšiť aktivity a nájsť ďalšie možnosti pre obnovu automobilových parkov ekologickými vozidlami bez emisií.

Na konferencii E BUS3000 predstaví najväčší svetový autobusový operátor FlixBus filozofiu premávky elektrobusov na diaľkových linkách v Európe a USA. Jeho najnovší model elektrobusu od výrobcu Elektrobus výrobcu Motor Coach Industries nesie označenie „D45 CRTe LE CHARGE“ a nasadený je na trase na západnom pobreží USA, medzi mestami Sacramento a San Francisco. Jedná sa o prvý elektrický diaľkový autobus svojho druhu v Spojených štátoch.

Dopravný podnik mesta Hradec Králové bude na E BUS3000 prezentovať príklad prevádzky najväčšej flotily elektrobusov a parciálnych trolejbusov v Česku. Hradec Králové, stotisícové mesto, je jedným z najúspešnejších miest na ceste k čistej mobilite, prevádzkuje dnes viac ako 50% čisto elektrických vozidiel. O svoje skúsenosti, dokladovanými štatistikami a číslami, sa podelí s účastníkmi konferencie.

Veľtrh i konferenciu E BUS3000 podporuje podpredseda vlády SR a minister životného prostredia László Sólymos, záštitu poskytol tiež minister dopravy a výstavby SR Árpád Érsek.

|  |  |
| --- | --- |
| mzp záštita | mdav záštita |

Organizátor veľtrhu: agrokomplex NÁRODNÉ VÝSTAVISKO, štátny podnik

Termín veľtrhu: 11. 2. – 13. 2. 2020

Termín konferencie E BUS3000: 11. 2. 2020

Kontakty, informácie a prihlášky:

Ing. Igor Hubinský, +421 905 286 674, hubinsky@agrokomplex.sk

Ing. Ondrej Vaňo, +421 905 460 313, vano@agrokomplex.sk

<https://www.agrokomplex.sk/vystavy/bus-show-slovakia-2020/>

Obrazový materiál: <https://www.uschovna.cz/zasilka/SM9ZX7H5NDNLR67S-AND/>

V Nitre 19.11.2019